Ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta Kroatian liittymisestä Euroopan unioniin johtuvien rahoitustarpeiden huomioon ottamiseksi /* COM/2013/0157 final */





PERUSTELUT 1. EHDOTUKSEN TAUSTA Sopimus Kroatian tasavallan liittymisestä Euroopan unioniin allekirjoitettiin 9. joulukuuta 2011. Sen myötä voidaan aloittaa ratifiointimenettelyt, joiden johdosta Kroatiasta voi tulla Euroopan unionin 28. jäsenvaltio 1. heinäkuuta 2013. 2. EHDOTUKSEEN OIKEUDELLINEN SISÄLTÖ Euroopan unionin toiminnasta tehdyn sopimuksen 312 artiklan 2 kohdan mukaan neuvosto antaa yksimielisesti ja Euroopan parlamentin hyväksynnän saatuaan asetuksen, jossa vahvistetaan monivuotinen rahoituskehys. Komissio teki 3. maaliskuuta 2010 ehdotukset neuvoston asetukseksi vuosia 2007–2013 koskevan monivuotisen rahoituskehyksen vahvistamisesta ja siihen liittyväksi toimielinten sopimukseksi[1]. Euroopan parlamentti ja neuvosto eivät ole toistaiseksi päässeet yhteisymmärrykseen näistä ehdotuksista. Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[2] soveltamista jatketaan, kunnes ehdotuksista on päästy yhteisymmärrykseen. Tämä päätösehdotus perustuu toimielinten sopimuksen 29 kohtaan (rahoituskehyksen mukauttaminen unionin laajentumiseen). Toimielinten sopimuksen 29 kohdassa todetaan, että jos uusia jäsenvaltioita liittyy unioniin rahoituskehyksen kattaman ajanjakson aikana, Euroopan parlamentti ja neuvosto mukauttavat yhdessä komission ehdotuksesta rahoituskehystä laajentumisneuvottelujen tuloksesta johtuvien rahoitustarpeiden huomioon ottamiseksi. 3. RAHOITUSKEHYKSEN MUKAUTTAMINEN AJANJAKSOLLA 1.7.–31.12.2013 3.1. Kroatian liittymiseen varatut määrät Rahoituskehyksen ehdotettu mukautus perustuu Kroatian liittymistä Euroopan unioniin koskevan sopimuksen asianomaisiin artikloihin[3] ja EU:n yhteiseen kantaan 33 luvusta (varainhoitoa ja talousarviota koskevat säännökset)[4]. Kroatian liittymisen huomioon ottamiseksi tarvittavat maksusitoumus- ja maksumäärärahat esitetään oheisessa taulukossa: Kroatian rahoituspaketti (EU:n yhteinen kanta), liittyminen 1.7.2013 (milj. euroa käypinä hintoina) || 2013 || 1. Kestävä kasvu || 496,8 1 a Kasvua ja työllisyyttä edistävä kilpailukyky1) || 47,4 1 b Kasvua ja työllisyyttä edistävä koheesio, || 449,4 josta rakennerahastojen osuus || 299,6 josta koheesiorahaston osuus || 149,8 || 2. Luonnonvarojen suojelu ja hallinta || 20,4 Markkinoihin liittyvät menot 1) || 9,0 Suorat maksut || 0 Miinanraivausvaraus || 0 Maaseudun kehittäminen || 0 Euroopan kalatalousrahasto || 8,7 Muu YKP:n tuki, Life+1) || 2,7 || 3. Kansalaisuus, vapaus, turvallisuus ja oikeus || 73,3 3 a Vapaus, turvallisuus ja oikeus1) || 2,1 Schengen-järjestely || 40,0 3 b Kansalaisuus1) || 2,2 Siirtymäjärjestely || 29,0 || 4. EU maailmanlaajuisena toimijana || 0 || 5. Hallinto || 22,0 || 6. Korvaukset (kassavirtajärjestely) || 75,0 || Maksusitoumusmäärärahat yhteensä || 687,5 Maksumäärärahat yhteensä || 396,3 1) Ennalta kohdentamattomat menot on esitetty ainoastaan havainnollistamismielessä. 3.2. Rahoituskehyksen mukauttaminen laajentumiseen – maksusitoumusmäärärahat Toimielinten sopimuksen 29 kohdan mukaisesti komissio ehdottaa rahoituskehyksen mukauttamista vuoden 2013 osalta ottamalla täysimääräisesti huomioon liittymisneuvotteluista johtuvat EU:n politiikkojen rahoitustarpeet edellä esitetyn taulukon mukaisesti. Koska määrät on rahoituskehyksessä ilmoitettu miljoonina euroina, mukautusta varten niitä pyöristetään tarvittaessa. Osana jatkuvaa sitoumustaan rajoittaa EU:n politiikkojen hallinnointikuluja komissio ehdottaa, ettei otsakkeen 5 maksusitoumusmäärärahojen enimmäismäärää nosteta. Näin ollen vuoden 2013 maksusitoumusmäärärahojen enimmäismäärää ehdotetaan nostettavaksi 666 miljoonalla eurolla käypinä hintoina. Määrärahojen jakautuminen esitetään 3.4 kohdassa olevassa taulukossa. 3.3. Rahoituskehyksen mukauttaminen laajentumiseen – maksumäärärahat Komissio ehdottaa vuoden 2013 maksumäärärahojen enimmäismäärän nostamista 374 miljoonalla eurolla käypinä hintoina liittymisneuvotteluista johtuvien EU:n politiikkojen rahoitustarpeiden kattamiseksi edellä esitetyn taulukon mukaisesti. Osana jatkuvaa sitoumustaan rajoittaa EU:n politiikkojen hallinnointikuluja komissio ehdottaa, ettei otsakkeeseen 5 liittyviä maksumäärärahalisäyksiä oteta huomioon. 3.4. Laajentumiseen mukautettu rahoituskehys käypinä ja vuoden 2004 hintoina Oheisessa taulukossa esitetään yhteenveto edellä kuvatuista muutoksista vuosien 2007–2013 rahoituskehykseen (käypinä hintoina): Seuraavassa taulukossa esitetään laajentumiseen (EU-28) mukautettu rahoituskehys käypinä hintoina. Se perustuu vuotta 2013 koskevan teknisen mukautuksen tuloksiin (toimielinten sopimuksen 16 kohta) Toimielinten sopimuksen muuttamisesta rahoituskehyksen osalta tehtävässä virallisessa päätöksessä on viitattava sopimuksessa sovittuun perustaulukkoon, jossa määrät on ilmoitettu vuoden 2004 kiinteinä hintoina. Tätä varten laajentumiseen (EU-28) mukautetun rahoituskehyksen käypinä hintoina ilmaistut määrät on muunnettava vuoden 2004 hinnoiksi 2 prosentin kiinteän vuosittaisen deflaattorin perusteella toimielinten sopimuksen 16 kohdan mukaisesti. Näin saatava vuoden 2004 hintoina ilmaistu rahoituskehyksen taulukko on tämän Euroopan parlamentin ja neuvoston päätösehdotuksen liitteenä. LAAJENTUMISEEN (EU-28) MUKAUTETTU RAHOITUSKEHYS 2007–2013 KÄYPINÄ HINTOINA 4. LOPPUHUOMAUTUKSET Jotta Kroatia voisi liittyä Euroopan unioniin 1. heinäkuuta 2013, kunkin allekirjoittajavaltion ratifioimiskirjat on liittymissopimuksen 3 artiklan mukaisesti talletettava Italian tasavallan hallituksen huostaan viimeistään 30. kesäkuuta 2013. Jos jokin liittymissopimuksen allekirjoittaja omien ratifioimismenettelyjensä mukaisesti joko hylkää sopimuksen tai ei ratifioi sitä määräajassa, sopimus ei tule voimaan 1. heinäkuuta 2013. Ehdotus EUROOPAN PARLAMENTIN JA NEUVOSTON PÄÄTÖS talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen osalta Kroatian liittymisestä Euroopan unioniin johtuvien rahoitustarpeiden huomioon ottamiseksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[5] ja erityisesti sen 29 kohdan, ottavat huomioon Euroopan komission ehdotuksen, sekä katsovat seuraavaa: (1) Kroatian tasavallan liittymistä Euroopan unioniin koskevassa sopimuksessa[6] vahvistetaan talousarviota koskevat siirtymäajan määräykset. (2) Liittymisestä 30 päivänä kesäkuuta 2011 järjestetyssä konferenssissa vahvistettiin neuvottelutulokset, jotka koskivat Kroatian liittymisestä Euroopan unioniin 1 päivänä heinäkuuta 2013 johtuvia rahoitustarpeita. (3) Kroatian liittyminen edellyttää monivuotisen rahoituskehyksen 2007–2013 mukauttamista niin, että vuoden 2013 maksusitoumusmäärärahojen enimmäismääriä nostetaan alaotsakkeen 1 a osalta 47 miljoonalla eurolla, alaotsakkeen 1 b osalta 450 miljoonalla eurolla, otsakkeen 2 osalta 21 miljoonalla eurolla, alaotsakkeen 3 a osalta 42 miljoonalla eurolla ja alaotsakkeen 3 b osalta 31 miljoonalla eurolla ja että otsakkeesta 6 varataan 75 miljoonaa euroa korvauksiin käypinä hintoina. (4) Kroatian liittyminen edellyttää myös vuoden 2013 maksumäärärahojen enimmäismäärän nostamista 374 miljoonalla eurolla käypinä hintoina. (5) Talousarviota koskevasta kurinalaisuudesta ja moitteettomasta varainhoidosta tehdyssä toimielinten sopimuksessa sovittua Euroopan unionin rahoituskehystä olisi mukautettava Kroatian liittymisen huomioon ottamiseksi ajanjaksolla 1 päivästä heinäkuuta 31 päivään joulukuuta 2013. (6) Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liitettä I olisi sen vuoksi muutettava[7], OVAT HYVÄKSYNEET TÄMÄN PÄÄTÖKSEN: Ainoa artikla Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liite I korvataan tämän päätöksen liitteellä sillä varauksella, että Kroatian liittymistä Euroopan unioniin 1 päivänä heinäkuuta 2013 koskeva sopimus tulee voimaan. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE [1] KOM(2010) 72 ja KOM(2010) 73, 3.3.2010. [2] EUVL C 139, 14.6.2006, s. 1. [3] Sopimuksen neljännen osan III osasto, erityisesti 29–34 artikla. [4] Kroatian liittymisestä Euroopan unioniin 29.6.2011 järjestetyn konferenssin asiakirja nro 30/11 (CONF-HR 17/11), [5] EUVL C 139, 14.6.2006, s. 1. [6] EUVL xxx. [7] Tarkoitusta varten sopimuksen mukaiset määrät muunnetaan vuoden 2004 hinnoiksi.